ΓΡΑΠΤΗ ΕΡΩΤΗΣΗ E-2935/02

υποβολή: Cristiana Muscardini (UEN), Roberta Angelilli (UEN)και Antonio Mussa (UEN) προς την Επιτροπή

(17 Οκτωβρίου 2002)

Θέμα: Ο ιταλικός πολιτισμός θύμα διακρίσεως στο εξωτερικό

Γνωρίζει η Επιτροπή ότι οι απόφοιτοι των ιταλικών ωδείων με άριστα και έπαινο, τιμητικές διακρίσεις και ειδίκευση σε σχολές του εξωτερικού και οι οποίοι έχουν αποκτήσει μεγάλη ποιοτική εμπειρία ως σολίστ, δεν μπορούν να λάβουν μέρος σε ευρωπαϊκούς διαγωνισμούς και σε ευρωπαϊκές σχολές ως καθηγητές·

Λαμβάνονταςπόψη ότι η ανωτέρω κατάσταση συνιστά διακριτική μεταχείριση έναντι αυτών των επαγγελματιών οι οποίοι, ακριβώς λόγω της αρμοδιότητάς τους αυτής, καλούνται να διδάξουν στις καλύτερες ιδιωτικές σχολές ως εκπαιδευτές των βασικών μουσικών οργάνων (βιολί, πιάνο, κιθάρα)· Επίσης, επειδή το δίπλωμα του Ωδείου αποτελεί τον μόνο τίτλο ανώτατης μουσικής εκπαίδευσης στην Ιταλία, γνωρίζει η Επιτροπή ότι, ως εκ τούτου, δενπάρχουν εναλλακτικές λύσεις για τους νεαρούς Ιταλούς που επιθυμούν να έχουν πρόσβαση στη διδασκαλία της μουσικής εκπαίδευσης και να συμμετάσχουν σε συναυλίες, διαγωνισμούς και ορχήστρες·

Δεδομένου ότι στον τομέα της μουσικής όλες οι ευρωπαϊκές χώρες, περιλαμβανομένων και των χωρών της Ανατολικής Ευρώπης, παρέχουν αναγνώριση ευρωπαϊκού επιπέδου εκτός από την Ιταλία, προτίθεται η Επιτροπή να εκπονήσει οδηγία που να προβλέπει την αναγνώριση σε ευρωπαϊκό επίπεδο των αποφοίτων των ιταλικών ωδείων, θέτοντας τα επαγγελματικά προσόντα των αποφοίτων αυτών σε ισοδύναμη θέση με τα αντίστοιχα τωνπόλοιπων ευρωπαϊκών χωρών, περιλαμβανομένων και των χωρών της Ανατολικής Ευρώπης·

Κοινή απάντησητου κ. Bolkestein εξ ονόματος της Επιτροπήςστις γραπτές ερωτήσεις E-2935/02 και E-3024/02

(28 Νοεμβρίου 2002)

Η αναγνώριση των προσόντων διδασκαλίας διέπεται από τις οδηγίες 89/48/ΕΟΚ(1) και 92/51/ΕΟΚ(2) του Συμβουλίου. Σκοπός των εν λόγω οδηγιών είναι να επιτρέπεται στους ευρωπαίουςπηκόους που έχουν ήδη τα επαγγελματικά προσόντα στο κράτος μέλος προέλευσής τους, να ασκήσουν το επάγγελμά τους σε ένα άλλο κράτος μέλος. Προκειμένου να επωφεληθούν του Γενικού Συστήματος, είναι αναγκαίο να έχουν όλα τα τυπικά προσόντα για την άσκηση ενός καθορισμένου επαγγέλματος στο κράτος μέλος προέλευσης.

Σύμφωνα με τα στοιχεία που διαθέτει η Επιτροπή, οι τίτλοι εκπαίδευσης που χορηγούνται από τα ιταλικά ωδεία δεν επαρκούν για ναπάρχει πρόσβαση στο επάγγελμα του καθηγητή της μουσικής στην Ιταλία. Για να έχουν πρόσβαση στο εν λόγω επάγγελμα, οι απόφοιτοι οφείλουν να έχουν και το δίπλωμα διδασκαλίας

(abilitazione), το οποίο αποκτάται μέσω διαγωνισμού, εξετάσεων ή επαγγελματικής εκπαίδευσης. Συνεπώς, αν δεν έχουν το προαναφερθέν δίπλωμα, οι μουσικοί που έχουν αποφοιτήσει από ιταλικά ωδεία δεν μπορούν να επωφεληθούν των οδηγιών για να ασκήσουν το επάγγελμα της διδασκαλίας σε άλλα κράτη μέλη όπου το εν λόγω επάγγελμα είναι νομοθετικώς κατοχυρωμένο. Όσον αφορά τη συμμετοχή τους σε συναυλίες και ορχήστρες, εξ όσων γνωρίζει η Επιτροπή, τα αντίστοιχα επαγγέλματα δεν είναι νομοθετικώς κατοχυρωμένα σε άλλα κράτη μέλη. Ως εκ τούτου, δεν αναμένεται ότι οι απόφοιτοι των ιταλικών ωδείων θα αντιμετωπίσουν κάποιο νομικό εμπόδιο σε σχέση με τους τίτλους σπουδών τους όσον αφορά την πρόσβαση στα εν λόγω επαγγέλματα.

(1) Οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, ΕΕ L 19 της 24.1.1989.

(2) Οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, ΕΕ L 209 της 24.7.1992.